O'zbekiston yoshlari uchun AQShda ta'lim olish qachon osonlashadi?
Bu borada aloqa to'xtab qolganiga ancha bo'lgan, ayniqsa 2004-yildan keyin. AQSh o'quv dasturlarini yuritadigan tashkilotlar haydalgan.
Ayni damda Toshkentda “Yuksak bilimli va intellektual rivojlangan avlodni tarbiyalash – mamlakatni barqaror taraqqiy ettirish va modernizatsiya qilishning muhim sharti” degan mavzuda xalqaro forum bo'lib o'tmoqda. Hukumat tomonidan tashkil etilgan bu tadbirga Yevropa va Osiyo mamlakatlaridan ko'plab mutaxassislar taklif qilingan. Amerikadan borgan eng yuqori lavozimli mehmon bu bo'lib, u rahbar o'rinbosari. AQShning ta'lim sohasida chet el bilan aloqalariga mas'ul diplomatlardan biri. U 16-fevral kuni Toshkentda Tashqi ishlar vazirligi rasmiylari bilan uchrashgan. Tomonlar faqat fikr almashgan, biror yangi hujjat imzolanmagan. "Amerika Ovozi"ga o'zbekistonlik yoshlardan tushadigan savol va keladigan maktublar asosan degan mazmunda. Yoshlar bu yerga qanday qilib kelish mumkinligi, o'qishga kirish, viza olish va xarajatlar haqida qiziqadi. Murakkab masalalar. Biz ularga odatda AQSh elchixonasiga murojaat qilishni tavsiya etamiz. Saytimizning va qismida bu borada ko'plab ma'lumotlar, maqola va lavhalar bor. Haqiqat shuki, O'zbekiston yoshlari uchun Amerikaga kelib o'qishning asosiy yo'li maxsus dasturlarda qatnashish. Ular esa juda oz va cheklangan. 2010-yilning dekabrida AQSh Davlat kotibasi Xillari Klinton Toshkentga safar qilganida, tomonlar ilmiy-texnologik hamkorlikni oshirish borasida yangi hujjat imzolagan. Undan ko'zlangan maqsad - oliy va o'rta ilm maskanlari, tahlil va tadqiqot markazlarini bir-biriga yaqinlashtirish, yoshlar va mutaxassislarga bilim olish va malaka oshirish imkoniyatlarini kengaytirish, buni ta'minlovchi dasturlarni joriy etish. Lekin shu kungacha biror konkret o'zgarish bo'lgani yo'q. Amerika diplomatlari, xususan AQSh Davlat kotibi muovini Robert Bleyk va Toshkentdagi elchi Jorj Krol ilmiy-texnologik hamkorlikni jonlantirish uchun O'zbekiston hukumati bilan muloqot olib borayotgani ma'lum. Muzokaralarda bu masala tez-tez tilga olinadi. Bu programmalarni yuritish odatda nohukumat tashkilotlar, jumladan yuqorida tilga olingan ACCELS, IREX va Ochiq Jamiyat Instituti singari muassasalarga topshiriladi. 2004-2005 yillarda bu tashkilotlar O'zbekistondan chiqarib yuborilganida ular yoshlarning miyasini zaharlaganlik, mavjud tuzumga qarshi targ'ibot ishlari olib borganlik va ma'muriy qonun-qoidalarni buzganlikda ayblangan. G'arbda olingan bilim O'zbekistonga to'g'ri kelmaydi degan rasmiy bayonotlar chiqqan. O'tgan yillar ichida O'zbekiston-Amerika aloqalari ancha jadallashdi, ammo ta'lim sohasida hamkorlik qilish. rasmiylarning tan olishicha, hamon nozik masala. AQShning ilm-fan bo'yicha maxsus vakili Elis Gast 2011-yilning yozida Toshkentga safar qilganida, yangi dasturlar ochilar deya ko'plab ziyolilar va yoshlar umidga to'lgan edi. Hozircha yangilik yo'q. Mavjud programmalar bilan AQShning Toshkentdagi elchixonasi saytida tanishish mumkin: http://uzbek.uzbekistan.usembassy.gov/resources. html Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.